晚上7點來到，竟然發現唔使等位，真係從來都未試過。在慶幸好快有得食之餘，亦不禁替他們擔心生意，AP的影響真係唔細！如常要搭檯，都無所謂，因為正式日本拉麵店就係咁，係預人客食完麵就走，所以舖面大極有個譜。叫左叉燒拉麵同香蔥拉麵，其中一個要套餐跟細咖哩牛肉飯，仲送一罐汽水。拉麵仍有一貫水準，湯底同麵都唔錯，與在日本吃的差不多。埋單唔使一百，算物有所值。但見日籍老闆今晚親自坐鎮，可見近來形勢幾咁嚴峻。可幸七點九離開時門口已陸續有人等位，如果唔係又摺埋就少一個食拉麵的好地方。